PJ Powers ontsteld oor Tops-advertensies | Maroela Media
PJ Powers Foto: Facebook
PJ Powers se bestuurder het in 'n verklaring gesê die sangeres is baie ontsteld oor TOPS at Spar-drankwinkels wat haar naam onregmatig as deel van 'n nuwe veldtog gebruik.
"Soos meeste van julle weet, is PJ 'n gerehabiliteerde alkoholis wat al vyf en 'n half jaar lank nog nie 'n druppel alkohol gedrink het nie," lui die verklaring op PJ se Facebook-blad. "Enigiemand wat enigiets van verslawing weet, besef dis 'n uiters dapper reis wat daagliks fokus en toewyding verg."
Volgens die verklaring het PJ juis haar alkoholisme bekend gemaak, omdat "dit is wie sy is – deursigtig en eg".
TOPS het die afgelope paar weke, sonder die sangeres se toestemming, die advertensies gepubliseer met die byskrif: "Grab a drink and show off those PJ Powers". "Hulle dink dis oukei. Ons dink nie so nie. Veral nie omdat dit drankadvertensies is en alkohol byna PJ se lewe gekos het. Sy is baie ontsteld oor die advertensies."
Haar bestuurder versoek enige van haar aanhangers om, indien hulle die advertensies iewers sien, foto's daarvan te stuur aan [email protected]
Intussen het My SPAR in 'n verklaring gesê die groep vra om verskoning indien enigiemand die boodskap aanstootlik vind. "Die byskrif was 'n woordspeling met verwysing na die pajamaparty-tema vir Junie-maand," het 'n woordvoerder van die maatskappy gesê. "Die tema word verbind met die boodskap van ons minister van partytjies en ontspanning: No slumber, only party! Ons het nooit bedoel om aanstoot te gee nie en vra innig om verskoning."
Die advertensie wat TOPS at Spar gebruik het Foto: PJ Powers, Facebook
Luister: Só sê kenners oor voorgestelde Eskom-verhogings
Regtig, My SPAR, REGTIG? Sy kan julle goed dagvaar… onaanvaarbaar!!
Ek glo nie Spar Tops se verskoning nie. Ek glo hulle het hulle "woordspeling" reg gehou vir die verduideliking.
Tydens die vergadering, het wragtig NIEMAND gedink aan ons eie PJ Powers?! Soveel meer so dat daar onlangs 'n program oor haar was op M-Net en sy genoem het van haar alkolisme.
Swak Spar, swak!!
Nonsens. Ek glo hulle nie.
There is no thing as bad publicity…..né My Spar?
Swak, uiterste swak smaak!!
Regtig, SPAR julle moet twee keer gedink het ….. as jy skryf of lees of hoor PJ Powers….. dis 'n bekende sangeres …. PJ sal ek nie naastenby dink aan Pajamaparty nie …….. dis 'n swak verskoning. Neem ander mense se gevoelens in ag.
So n tydjie terug vat ek n motormaatskappy aan oor hulle n sogenaamde 'OMG' special. Ek skryf vir die ouens en vra hoe kan hulle die 'OMG' uitdrukking sommer net so gebruik asof dit niks is nie. Hulle sê hulle het bedoel 'O my Greatness'. Herinner hulle toe aan die oorsprong van die 'OMG' uitdrukking en dat dit oorspronklik staan vir ' O my God'. Het gesê dit is in swak smaak en dit walg my. Mense dink nie meer as hulle advertensies doen nie en dit grief my as hulle nie hulle huiswerk doen voor hulle advertensies plaas nie.… Lees meer »